স্কুলের সামনে বেআইনি নির্মাণকে কেন্দ্র করে বর্ধমানের আউশগ্রামে জনতা, পুলিশ খণ্ডযুদ্ধ। এই ঘটনায় ছাত্রছাত্রী-সহ প্রায় ৪০ জন জখম বলে অভিযোগ। 
রাজ্যে একের পর এক ঘটনায় জনতার ক্ষোভের মুখে পিছু হঠতে হচ্ছে পুলিশকে। কোথাও কোথাও মারও খেতে হচ্ছে। তেমনই এক নজির দেখা গেল বর্ধমানের আউশগ্রামে।
স্কুল কর্তৃপক্ষের অভিযোগ, বিদ্যালয়ের সামনে বেশ কয়েকদিন ধরেই একটি বেআইনি নির্মাণকে কেন্দ্র করে বিতর্ক শুরু হয়। এ দিন সকালে স্কুল শুরুর আগে নির্মাণকারীরা কাজ শুরু করতে গেলে বিদ্যালয় কর্তৃপক্ষ বাধা দেয়। ঘটনায় বিদ্যালয় কমিটির তিন জনকে পুলিশ আটক করে। এই খবর ছড়িয়ে পড়তেই ছাত্রছাত্রীরা থানার সামনে এসে প্রতিবাদ শুরু করে এবং বিক্ষোভ দেখায়। এর পরে তারা রাস্তা অবরোধ করে। বিক্ষোভকারীদের পুলিশ সরাতে গেলে শুরু হয়ে যায় খণ্ডযুদ্ধ।  উত্তেজিত জনতা পুলিশকে লাঠি দিয়ে আক্রমণ করে। পুলিশও পাল্টা লাঠিচার্জ করে। 
দেখুন সেই ভিডিও—